Document ID: 31992R0814

KOMISSION ASETUS (ETY) N:o 814/92,
annettu 31 päivänä maaliskuuta 1992,
tiettyjen riisilajikkeiden tuotantotuesta annetun neuvoston asetuksen (ETY) N:o 3878/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjen riisilajikkeiden tuotantotuesta 18 päivänä joulukuuta 1987 annetun neuvoston asetuksen (ETY) N:o 3878/87(1), sellaisena kuin se on viimeksi muutettuna asetuksella (ETY) N:o 870/91(2), ja erityisesti sen 2 artiklan 3 kohdan,
sekä katsoo, että
edellä mainitun asetuksen mukaan sekä asetuksen (ETY) N:o 3878/87 liitteessä B määrättyjen tiettyjen riisilajikkeiden luettelon muuttamista koskevista säännöistä 17 päivänä elokuuta 1988 annetun komission asetuksen (ETY) N:o 2580/88(3) mukaan markkinointivuodesta 1988/1989 alkaen asetuksen (ETY) N:o 3878/87 liitteessä B voi olla ainoastaan riisilajikkeita, jotka vastaavat kyseisen asetuksen 2 artiklan 1 kohdassa vahvistettuja morfologisia ominaisuuksia sekä tiettyjä elintarviketeknisiä ominaisuuksia,
lajikkeiden, joiden liittämisestä edellä tarkoitettuun luetteloon on tehty hakemus, näytteet on analysoitu ja tulosten perusteella kyseisen luettelon kokoonpanoa olisi muutettava, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3878/87 liite B tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 1992.

Labels: 17
19